Borgarahreyfingin

Borgarahreyfingin – þjóðin á þing var stjórnmálahreyfing sem var stofnuð 2009 í kjölfar efnahagskreppunnar á Íslandi og bauð fram til Alþingiskosninganna 2009.„Borgarahreyfingin býður fram í öllum kjördæmum“ á Vísi.is (Skoðað 13. apríl 2009).  Skoðanakannanir sýndu jafnt og þétt vaxandi fylgi við hreyfinguna frá því að framboðið var fyrst tilkynnt til fjölmiðla, þann 23. febrúar 2009 og stóð það í 6,2% síðustu daga fyrir kosningar. (pdf) Í kosningunum náði Borgarahreyfingin fjórum þingsætum.

Borgarahreyfingin varð til við samruna Samstöðu-hópsins og hópa sem verið hafa að starfa að lýðræðismálum í Borgartúni 3. Framboðið hlaut nafnið Borgarahreyfingin og tengt því er unnið mikið grasrótarstarf. Á vef Borgarahreyfingarinnar stendur að hún „vilji hreinsa út spillingu, koma á virkara lýðræði og skýrri þrískiptingu valdsins“. Borgarahreyfingin styður persónukjör og hefur lýst því yfir að hreyfingin verði lögð niður eftir að markmiðum hennar hefur verið náð. Meðal annara stefnumála er andstaða við verðtryggð lán, þjóðaratkvæðagreiðslur óski 7% þjóðarinnar þess og stjórnlagaþing haustið 2009.

Árið 2009 yfirgáfu allir fjórir þingmenn flokksins flokkinn eða fóru þrír þeirra í klofning flokksins, Hreyfingin, og einn í Vinstri græn. Því var flokkurinn með engann þingmann eftir 2009. Flokkurinn var formlega lagður niður árið 2010 og sameinaðist Hreyfingunni. Árið 2012 voru uppi hugmyndir um að Borgarahreyfingin, Hreyfingin og Frjálslyndi flokkurinn myndu sameinast í nýtt stjórnmálaafl fyrir næstu alþingiskosningar 2013 sem að var Dögun sem að bauð fram í kosningnum 2013, 2016 og 2017 en náði inn engum þingmanni og var formlega lögð niður árið 2021. Þá gekk Dögun til liðs við Flokk fólksins árið 2021. Árið 2013 stofnaði Birgitta Jónsdóttir, einn þingmanna flokksins Pírata og var þingmaður flokksinst til 2017. Margrét Tryggvadóttir leiddi lista Dögunnar í kosningunum 2013. Árið 2021 gekk Birgitta Jónsdóttir til liðs við Sósíalistaflokk Íslands og Þór Saari, þriðji þingmaður Borgarahreyfingarinnar leiddi lista Sósíalista í þingkosningunum 2021.

Margrét Tryggvadóttir einn þingmaður flokksins sagði frá því í bókinni Útistöður frá 2014 að flokkurinn væri "dæmdur til þess að springa" og lýsti því að í flokknum hafi reiðasta fólk landsins sameinast og að mögulega gætu átökin í flokknum verið sett út á það að í flokknum var hátt hlutfall óvirkra alkóhólista.

Merki Borgarahreyfingarinnar, appelsínugul slaufa, vísaði til appelsínugula borðans sem mótmælendur sem mótmæltu friðsamlega báru.

Formenn stjórnar 
FormaðurKjörinnHættiHerbert Sveinbjörnsson 20092009Baldvin Jónsson2009 2009Valgeir Skagfjörð2009 2009Heiða B. Heiðarsdóttir2009 2010Þórdís B. Sigurþórsdóttir2010 2010

 Framboðslistar í alþingiskosningum 2009 
 Reykjavíkurkjördæmi norður Reykjavíkurkjördæmi suður Norðvesturkjördæmi  1  Þráinn Bertelsson 1  Birgitta Jónsdóttir 1   2   2   2   3   3   3   4   4   4   5   5   5   Norðausturkjördæmi  Suðurkjördæmi  Suðvesturkjördæmi 1  Herbert Sveinbjörnsson 1  Margrét Tryggvadóttir 1  Þór Saari 2   2   2   3   3   3   4   4   4   5   5   5  

 Tilvísanir 

 Tengill 
 Vefsíða Borgarahreyfingarinnar 

Flokkur:Alþingiskosningar 2009
Flokkur:Efnahagskreppan á Íslandi 2008–2009
Flokkur:Fyrrum íslenskir stjórnmálaflokkar

Flokkur:Stofnað 2009
Flokkur:Lagt niður 2010